ഐസിസ് കേസ് മൂന്ന് മലയാളികള്ക്കെതിരെ എന്.ഐ.എ കുറ്റപത്രം ന്യൂഡല്ഹി: ഐസിസ് കേസില് മൂന്ന് മലയാളികള്ക്കെതിരെ ദേശീയ അന്വേഷണ ഏജന്സി കുറ്റപത്രം സമര്പ്പിച്ചു. മലപ്പുറത്തെ മുഹമ്മദ് അമീന്, കണ്ണൂരിലെ മിസ്അബ് അന്വര്, കൊല്ലം ഒാച്ചിറയിലെ റഇൗസ് റശീദ് എന്നിവര്ക്കെതിരെഇന്ത്യന് ശിക്ഷാ നിയമപ്രകാരം ക്രിമിനല് ഗൂഢാലോചന, ഇന്ത്യാ ഗവണ്മെന്റിനെതിരായ യുദ്ധം ചെയ്യല് എന്നിവയും യു.എ.പിഎയുടെ വിവിധ വകുപ്പുകളും ചേര്ത്താണ് കുറ്റപത്രം സമര്പ്പിച്ചത്. സമൂഹ മാധ്യമങ്ങളിലൂടെ പ്രതികള് ഐഎസ് പ്രചാരണം നടത്തിയെന്നാണ് എന്ഐഎയുടെ കണ്ടെത്തല്. മുസ്ലീം യുവാക്കളെ ഐഎസിലേക്ക് ആകര്ഷിക്കുന്നതിനുള്ള പ്രവര്ത്തനങ്ങള് പ്രതികള് നടത്തിയെന്നും കുറ്റപത്രത്തില് പറയുന്നു. പ്രതികള്ക്ക് ഐഎസ്ഐഎസുമായി ബന്ധമുണ്ട്. അമീന് കശ്മീരില് ഐഎസ് ആശയപ്രചാരണത്തിനായി ശ്രമിക്കുകയും ഭീകരവാദ പ്രവര്ത്തനങ്ങളില് ഏര്പ്പെടുകയും ചെയ്തിരുന്നു.The post ഐസിസ് കേസ് മൂന്ന് മലയാളികള്ക്കെതിരെ എന്.ഐ.എ കുറ്റപത്രം first appeared on MalayalamExpressOnline.